Ташлыға күршеләш Аллабирҙе ауылында башҡорттар йәшәй, уларҙың ере Юшатыр йылғаһы буйында була. Ҡомһоҙ Тимашевтың ошо ерҙәргә лә күҙе төшә. Бер саҡ ул Аллабирҙе ауылына килә лә, халыҡты йыйып, үгеҙ һуйып, уларға ит ашата, араҡы эсерә. Эсеп башы әйләнгән халыҡҡа үҙенең бәләкәй генә үтенесе барлығын әйтә. «Һөйлә, баяр, әйт үтенесеңде»,xa0— тиҙәр башҡорттар. «Үтенесем шулай: әҙерәк ер кәрәк ине»,xa0— ти баяр. «Күпме кәрәк?»,xa0— тип һорай башҡорттар. «Күп кәрәкмәй, үгеҙ тиреһе ҡапларлыҡ булһа, шул еткән»,xa0— тип яуаплай баяр. «Бүстәк икән, әйҙә, ал»,xa0— тиҙәр башҡорттар.